શહેરના અડાજણ વિસ્તારમાં શક્તિ ગ્રુપ ફાઇટર દ્વારા બ્રાઝીલના રિયો ડી જાનેરો કાર્નિવલના થીમ પર શ્રીજીની સ્થાપના કરાઈ છે. આ અંગે શક્તિ ગ્રુપ ફાઇટરના રવિભાઈએ જણાવ્યું હતું કે, છેલ્લાં 29 વર્ષથી શ્રીજી સ્થાપનાનું આયોજન કરાય છે. આ વર્ષે કાર્નિવલ આફ્રિકન-બ્રાઝીલિયન સંસ્કૃતિ પર આધારિત છે. ઇસ્ટરના 51 દિવસ પહેલા તેનું આયોજન કરાય છે. આ વર્ષે કાંદિવલીના શ્રીજી આ થીમ પર છે. તેમાં બ્રાઝીલના રિયો ડી જાનેરોના કાર્નિવલનાં દૃશ્યો દર્શાવાયાં છે. કાર્નિવલની ખાસિયતો પ્રમાણે પચરંગી કપડાંઓમાં નૃત્યકારો, જોકર અને રંગબેરંગી દૃશ્યો તાદૃશ કરાયાં છે. તેની સાથે શ્રીજીને ખાસ શૃંગાર કરાયા છે. પર્યાવરણ બચાવવાના સંદેશા પર પણ ભાર મુકાયો છે.